CELEX: C2004/262/06
Language: sl
Date: 2004-10-23 00:00:00
Title: Sodba Sodišča (prvi senat) z dne 9. septembra 2004 v zadevi C-292/02 (predlog za sprejem predhodne odločbe Finanzgericht Düsseldorf): Meiland Azewijn BV proti Hauptzollamt Duisburg (Trošarine — Mineralna olja, ki se uporabljajo pri kmetijskih opravilih — Direktiva 92/81/EGS — Člen 8a — Označevanje v državi članici sprostitve proizvoda v porabo — Prepoved označevanja v državi članici uporabe proizvoda — Direktiva 95/60/ES)

23.10.2004   
            
            
               SL
            
            
               Uradni list Evropske unije
            
            
               C 262/4
            
         
      SODBA SODIŠČA
   
   (prvi senat)
   z dne 9. septembra 2004
   v zadevi C-292/02 (predlog za sprejem predhodne odločbe Finanzgericht Düsseldorf): Meiland Azewijn BV proti Hauptzollamt Duisburg (1)
   
   (Trošarine - Mineralna olja, ki se uporabljajo pri kmetijskih opravilih - Direktiva 92/81/EGS - Člen 8a - Označevanje v državi članici sprostitve proizvoda v porabo - Prepoved označevanja v državi članici uporabe proizvoda - Direktiva 95/60/ES)
   (2004/C 262/06)
   Jezik postopka: nemščina
   V zadevi C-292/02, katere predmet je predlog za izdajo predhodne odločbe na podlagi člena 234 ES, naslovljen na Sodišče s sklepom Finanzgericht Düsseldorf (Nemčija) z dne 6. avgusta 2002, dospel na Sodišče dne 13. avgusta 2002, v postopku v glavni stvari, ki poteka med Meiland Azewijn BV in Hauptzollamt Duisburg, je Sodišče (prvi senat), v sestavi P. Jann, predsednik senata, S. von Bahr (poročevalec), sodnik in R. Silva de Lapuerta, sodnica, generalni pravobranilec: F.G. Jacobs, sodni tajnik: M. Múgica Arzamendi, glavna administratorka, dne 9. septembra 2004 razglasilo sodbo, katere izrek se glasi kot sledi:
   
               1.
            
            
               Člen 8a(1) Direktive Sveta 92/81/EGS z dne 19. oktobra 1992 o uskladitvi trošarinskih struktur za mineralna olja, kot je bila spremenjena z Direktivo Sveta 94/74/ES z dne 22. decembra 1994, je treba razlagati tako, da prepoveduje državam članicam, da bi določile trošarine za mineralno olje, označeno ali neoznačeno, vsebovano v normalnem rezervoarju za gorivo gospodarskega motornega vozila, kot je kmetijski stroj, in ki se kot gorivo uporablja ne le za pogon tega vozila, ampak tudi v druge namene, na primer za kmetijska opravila, po tem, ko je bilo to mineralno olje na zakonit način sproščeno v porabo v drugi državi članici.
            
         
               2.
            
            
               Posamezniki lahko uporabi nacionalne zakonodaje, ki ni združljiva s prepovedjo iz člena 8a(1) spremenjene Direktive 92/81, ugovarjajo s sklicevanjem na to prepoved pred nacionalnim sodiščem.
            
         
      (1)  UL C 261, 26.10.2002.